बिल्कुल हैन । यो त भ्रम सिर्जना गर्न खोजिएको छ । हामीले त पर्याप्त अध्ययन अनुसन्धान गरेर मात्रै सुझाव दिएका हौँ । डाक्टर केसी पटक–पटक अनसन बसेपछि पहिलाका सरकारले पनि उहाँका माग ठिक छन् र माथेमा कार्यदलले दिएको प्रतिवेदन ठिक छ भनेरै अध्यादेश लगेको थियो नि होइन र ? तर दुःखको कुरा त्यो अध्यादेशमा भएका मुख्य–मुख्य कुरा फालेर डाक्टर केसीले भन्दै आएका माफियालाई पोस्नेतर्फ सरकार केन्द्रित भएको हो कि भन्ने पो देखियो छ । म त केही बुझ्नै सकेको छैन कसरी यस्तो परिस्थिति आयो भनेर ।
